Laekunud šõu (show) ehk vaadendvormis saatesarja ettepanek lähtus eelkõige massikultuurile omasest lõdvestusest, meelelahutuslikust tarbimismentaliteedist, sotsiaalse tegelikkuse illusoorseks mänguks muutmisest. Ka perekonnaliikmete pakutud elukutsed viitasid sellele. Olla kunsti- ja kultuurilembene perekond ei eelda tingimata töötamist kultuuririndel. Viimasega käib kaasas küll otsene kokkupuude meelelahutusega, vaba aja veetmisega, kuid ka ebatavaline päevarežiim, eelkõige seltskonnale, ühistegevusele pühendatud elu. Perekonnale jääb vähem aega.